

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΚΑΛΩΝ ΤΕΧΝΩΝ**

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

Βασιλέως Κωνσταντίνου 21 & Τερζάκη

Τ.Κ. 21 100 Ναύπλιο

**Πρόγραμμα εκδηλώσεων σχετικά με *Το Βιβλίο του Τζον,* της Ελένης Σικελιανός,**

**Ναύπλιο 19-23 Μαρτίου**

**Μια διεθνής συνεργασία του τμήματος με την διακεκριμένη Αμερικανίδα συγγραφέα**

**και το αγγλικό Τμήμα Υποκριτικής του Πανεπιστημίου St. Mark και St. John, του Πλύμουθ.**

Με επίκεντρο *Το Βιβλίο του Τζον*, της διακεκριμένης Αμερικανίδας συγγραφέως Ελένης Σικελιανός, Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου οργανώνει εργαστήρια και εκδηλώσεις στο Ναύπλιο, 19-23 Μαρτίου, σε μια διεθνή συνεργασία με την συγγραφέα, δισέγγονη του μεγάλου ποιητή Άγγελου Σικελιανού, καθώς και με το αγγλικό Τμήμα Υποκριτικής του Πανεπιστημίου St. Mark και St. John, του Πλύμουθ. Σημαντικός ερευνητικός εταίρος του Τμήματος Θεατρικών Σπουδών, το αγγλικό Τμήμα επισκέπτεται το Ναύπλιο για τέταρτη συνεχή χρονιά. *Το Βιβλίο του Τζον* είναι μια συγκλονιστική ποιητική βιογραφία του πατέρα της Ελένης, ο οποίος πέθανε από ναρκωτικά. «Είναι η κλασική ιστορία,» γράφει η Ελένη, «στην οποία ο ήρωας ξεκινάει ένα ταξίδι, όπως εκείνα στον Όμηρο … και στον δρόμο ανακαλύπτει κάτι για τον εαυτό του, μόνο που τούτη τη φορά δεν έχει απομείνει τίποτα για να ανακαλύψει.»

Το ευρύ κοινό είναι ευπρόσδεκτο, με ελεύθερη είσοδο, στις δύο κύριες εκδηλώσεις της διοργάνωσης, που είναι οι εξής:

1. **Συνάντηση με την Ελένη Σικελιανός**

Συμπεριλαμβάνει:

* Συζήτηση με την συγγραφέα για το έργο της

Τριανόν, Πέμπτη 22 Μαρτίου 6-7 μ.μ.

* *Το Βιβλίο των Νεκρών*. Μια περιπατητική ανάγνωση από το *Βιβλίο του Τζον*, φοιτητών του τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου

Σημείο εκκίνησης, Αρβανιτιά, Πέμπτη 22 Μαρτίου 11 π.μ.-2 μ.μ.

1. **Τα παιδιά των Πουλιών**

Παράσταση των φοιτητών του αγγλικού Πανεπιστημίου St. Mark και St. John του Πλύμουθ, βασισμένη στο *Βιβλίο του Τζον*.

Τριανόν, Παρασκευή 23 Μαρτίου, 3.00 μ.μ.

Η διοργάνωση υποστηρίζεται από το ΔΟΠΠΑΤ του Δήμου Ναυπλιέων και τις εκδόσεις ΠΑΤΑΚΗΣ.